IRPC ไตรมาส 3/58 ยังมีกำไรแม้ขาดทุนสต็อกเก็งกำไรผลการดำเนินงานฟื้นจากโครงการ UHV
IRPC แนวโน้ม Q3/58 ยังมีกำไรแม้ขาดทุนสต็อก โบรกฯแนะซื้อ เชื่อผลประกอบการฟื้นตัวหลังโครงการ UHV เดินเครื่องผลิตปลายปี 58
16 ต.ค. 2558

บล.ไอร่า ระบุในบทวิเคราะห์ (16 ต.ค.) คาดผลการดำเนินงานของบริษัท ไออาร์พีซี จำกัด (มหาชน) หรือ IRPC ในไตรมาส 3/58 ของ IRPC จะมีกำไรสุทธิ 844 ล้านบาท โดยผลการดำเนินงานอ่อนตัวลงจากผลขาดทุนสต็อกน้ำมัน ขณะที่ธุรกิจโรงกลั่นและปิโตรเคมีมีแนวโน้มทรงตัว และคาดจะรับรู้เงินชดเชยค่าประกันภัยจำนวน 850 ล้านบาท
ขณะที่ IRPC อยู่ระหว่างปรับปรุงประสิทธิภาพจากการผลิต จากโครงการ Phoenix โดยจะเห็นความเปลี่ยนแปลงได้อย่างชัดเจน เมื่อโครงการ UHV สามารถเดินเครื่องผลิตได้ในช่วงเดือน ธ.ค.58 ประมาณการกำไรปี 58 ที่ 1.05 หมื่นล้านบาท ยังแนะนำ ซื้อ ราคาเป้าหมายปี 58 เท่ากับ 5.60 บาท (P/E 11 เท่า)